
Otoci su sastavni dio identiteta EU-a i od pamtivijeka utječu na gospodarstvo, povijesni razvoj i kulturu kontinenta. Izvanredno su raznoliki, od gusto naseljenih područja blizu kopna do rijetko naseljenih rubnih arhipelaga. Ono što im je zajedničko je da se suočavaju sa strukturnim izazovima koji proizlaze iz njihovih osobitosti te su u članku 174. UFEU-a izrijekom navedeni među regijama izloženima ozbiljnim i trajnim prirodnim ili demografskim poteškoćama koje mogu otežati njihov razvoj. Njihova izoliranost ograničava im otpornost na promjene i kapacitet za održiv rast, a s druge strane njihove teritorijalne posebnosti, kulturna baština i prirodni okoliš nude znatne i raznovrsne mogućnosti. 
EU je i do sada imao ključnu ulogu u pomaganju otocima da se nose s preprekama koje im ograničavaju razvoj i da iskoriste svoj potencijal, prvenstveno putem potpora iz kohezijske politike. Aktualni trendovi i nedavna geopolitička kretanja sada dodatno utječu na ta područja i pokazuju potrebu za širim političkim pristupom te su stoga Europski parlament[footnoteRef:2] i otočni dionici pozvali na uspostavu namjenskog strateškog okvira za otoke.  [2:  Istraživanje za Odbor REGI – Otoci Europske unije: aktualno stanje i budući izazovi, Rezolucija Europskog parlamenta od 7. lipnja 2022. o otocima i kohezijskoj politici: trenutačno stanje i budući izazovi.] 

S tim u vidu političke smjernice predsjednice von der Leyen za razdoblje 2024. – 2029. uključuju obvezu da se otocima EU-a pomogne u svladavanju višedimenzionalnih izazova s kojima se danas suočavaju. Ova je strategija, prva baš za otoke, namijenjena upravo tome. Uzimajući u obzir glavne zaključke opsežnog javnog poziva na očitovanje i doprinose drugih europskih institucija[footnoteRef:3], u njoj se utvrđuju mjere za bolju prilagodbu glavnih politika EU-a posebnostima otoka. Uz to, poziva se države članice da ove mjere dopune inicijativama koje bi otočnim zajednicama omogućile da ostvare svoj potencijal.  [3:  Ova se strategija temelji na 358 podnesaka zaprimljenih kao odgovor na poziv na očitovanje objavljen u ožujku 2026. te na mišljenjima i rezolucijama Europskog parlamenta, Odbora regija, Europskog gospodarskog i socijalnog odbora i mišljenjima otočnih dionika.] 

Strategija se oslanja na četiri ključna stupa koji odražavaju jedinstvene mogućnosti i izazove otočnih područja te upravljanje kao horizontalni pokretač: 
[image: A diagram of different types of buildings

AI-generated content may be incorrect.]Sigurnost i
pripravnost na
krize
Upravljanje

Zajednice, demografija i kvaliteta života
Energetska sigurnost,
zaštita okoliša, zelena tranzicija i otpornost na klimatske promjene
Gospodarski razvoj,
povezanost, konkurentnost i inovacije


[bookmark: _Toc981792026][bookmark: _Toc223857984]Strategija obuhvaća sve otoke EU-a, uključujući tri otočne države članice: Cipar, Irsku i Maltu, osim najudaljenijih regija EU-a, za koje postoji odvojena namjenska strategija, a koja će se uskoro ažurirati uzimajući u obzir njihove posebnosti priznate u Ugovoru o funkcioniranju Europske unije (članak 349.). Dopunjuje Strategiju EU-a za otporne i prosperitetne obalne zajednice ugodne za život[footnoteRef:4] prikazujući međusobnu povezanost obuhvaćenih sektora i ciljnih područja i zajednica. Na obje se strategije upućuje u Europskom paktu o oceanima te su one odraz potrebe za prilagođenim pristupima i većim sinergijama kako bi se poduprlo održivo upravljanje oceanima i otpornost, razvoj i prosperitet obalnih zajednica. [4:  COM(2026) 530.] 

[bookmark: _Toc649240521][bookmark: _Toc223857985]2. STRATEŠKI STUPOVI ZA RAZVOJ OTOKA
Otoci EU-a vrlo su raznolika skupina područja u smislu veličine, broja stanovnika i gospodarskih profila. Otoke ima 16 država članica EU-a[footnoteRef:5], i to njih gotovo 27 000, od kojih je više od 4000 nastanjeno[footnoteRef:6]. Ukupno imaju oko 17 milijuna stanovnika[footnoteRef:7]. To uključuje tri otočne države članice – Cipar, Irsku i Maltu – u kojima živi 6,6 milijuna stanovnika. Te otočne države članice strateški su smještene na jugoistočnoj, južnoj i zapadnoj granici EU-a. Za razliku od otočnih regija, njihovo je stanovništvo posljednjih desetljeća znatno poraslo. BDP po stanovniku u Irskoj i Malti znatno je iznad prosjeka EU-a, a u Cipru se kreće oko tog prosjeka. Ipak, tijekom poziva na očitovanje, u kojem je sudjelovalo gotovo 360 dionika, dionici iz tih država članica upozorili su na strukturna gospodarska ograničenja povezana s izoliranošću te, posebno za Maltu i Cipar, mala tržišta. [5:  Cipar, Danska, Estonija, Finska, Francuska, Grčka, Hrvatska, Irska, Italija, Malta, Nizozemska, Njemačka, Poljska, Portugal, Španjolska, Švedska.]  [6:  Otoci su definirani kao kopnene površine odvojene od kontinenta na temelju Eurostatove digitalne karte s dovoljnom rezolucijom da se prikažu značajke kao što su otoci, glavne ceste i gradovi. Taj broj ne uključuje 20 otoka u najudaljenijim regijama EU-a, s ukupno 2,7 milijuna stanovnika. Pravni status otoka, bez obzira na njihovu veličinu ili broj stanovnika, trebao bi biti u skladu s međunarodnim pravom, uključujući Konvenciju Ujedinjenih naroda o pravu mora (UNCLOS).]  [7:  Podaci o broju stanovnika otoka temelje se na geografskoj mreži s podacima iz popisa stanovništva iz 2021. (vidjeti: https://ec.europa.eu/eurostat/web/gisco/geodata/population-distribution/population-grids). Podaci o stanovništvu na razini mreže pripisuju se otocima primjenom metodologije koju je razvio REGIO-GIS.] 

U pozivu na očitovanje potvrđeno je da se otoci u EU-u suočavaju sa specifičnim izazovima. Taj je aspekt prvi put detaljnije analiziran u radnom dokumentu „Otoci Europske unije”. Rezultati poziva na očitovanje te doprinosi prikupljeni u pripremnom radu i drugi relevantni dokumenti sažeti su u Radnom dokumentu službi Komisije o savjetovanju s dionicima (sažeto izvješće) priloženom strategiji.
Okvir 1. – Troškovi izoliranosti
Glavni je nalaz istraživanja OECD-a trošak izoliranosti[footnoteRef:8], to jest dodatna ekonomska, socijalna i fiskalna opterećenja s kojima se otoci suočavaju zbog geografske izoliranosti i s tim povezanih institucijskih ograničenja, uključujući administrativna i regulatorna ograničenja koja proizlaze iz ograničene dostupnosti, fragmentiranih teritorijalnih struktura i manjih ekonomija razmjera: u nekim slučajevima troškovi prijevoza mogu premašiti referentne vrijednosti za kopno za više od 300 %, potrošnja lokalne uprave po stanovniku može biti oko 30 – 50 % veća, a u nekim otočnim općinama cijene stanovanja mogu biti 75 – 130 % veće. Istraživanje OECD-a pokazalo je, među ostalim, da u Hrvatskoj otočne općine troše oko 29 % više po stanovniku na usluge od ekvivalentnih općina na kopnu, da se u Švedskoj otoci suočavaju s do 166 % većim putnim troškovima za stanovnike, a više od 300 % za poduzeća, i da izoliranost Sicilije može smanjiti BDP po stanovniku za oko 7 %, dok na Sardiniji može uzrokovati ekonomske troškove do 36 % BDP-a po stanovniku. [8:  OECD (2026.), Policy Pathways Beyond the Shoreline: Enhancing Resilience and Innovation in Island Economies, OECD Rural Studies, OECD Publishing, Pariz, https://doi.org/10.1787/1aedeacb-en.] 

Osim financijskih, izoliranost stvara i netržišne troškove, kao što su dulje vrijeme putovanja i smanjen pristup osnovnim uslugama, što može sniziti životni standard i oslabiti konkurentnost.
U nekim slučajevima te probleme dodatno pogoršava „dvostruka izoliranost”, kad stanovnici moraju doći do glavnog ili nekog drugog otoka kako bi uhvatili vezu do kopna; takve situacije, osim što su za njih još problematičnije u prometnom smislu, doprinose i širim ekonomskim i socijalnim problemima povezanima s izoliranošću.
Kohezijska politika, kao glavna investicijska politika EU-a, podupire lokalno prilagođena rješenja koja odgovaraju specifičnim okolnostima otoka. U programskom razdoblju 2021. – 2027. države članice dodijelile su ne manje od 12,5 milijardi EUR[footnoteRef:9] za ciljana ulaganja u otoke. [9:  Taj iznos obuhvaća dodijeljena sredstva EU-a za posebne programe za otoke (osim najudaljenijih regija), uključujući za otočne države članice, i iz programa pod posebnim kodovima za ulaganja u otočna i obalna područja. Otoci mogu primati potporu i iz drugih programa, izvan onih koji su posebno namijenjeni otocima i odgovarajuće kategorizacije.] 

U okviru preispitivanja kohezijske politike u sredini programskog razdoblja 1,6 milijardi EUR preusmjereno je u programe kohezijske politike namijenjene otocima na pet ključnih političkih prioriteta: konkurentnost i dekarbonizacija, obrana, sigurnost i civilna pripravnost, priuštivo stanovanje, otpornost vodoopskrbe i energetska tranzicija. 
Međuregionalna i prekogranična suradnja u okviru Interrega, Instrumenta za ulaganja u međuregionalne inovacije, TAIEX-a i Europske urbane inicijative također pomaže otočnim regijama i općinama u rješavanju zajedničkih problema kroz razmjenu dobre prakse i razvoj zajedničkih projekata i inicijativa.
Nadalje, obalne zajednice imaju koristi od zajedničke ribarstvene politike, dok se iz zajedničke poljoprivredne politike (ZPP) pruža potpora ruralnim područjima otoka. Doprinos tih politika razvoju otoka detaljnije je opisan u sljedećim odjeljcima.
Otoci se podupiru i iz Mehanizma za oporavak i otpornost namjenskim mjerama koje odgovaraju njihovim specifičnim potrebama. Brojne reforme i ulaganja poboljšavaju povezanost otoka uklanjanjem postojećih nedostataka i jačanjem njihova gospodarskog potencijala.
U okviru programa Obzor Europa provedeni su brojni projekti u otočnim regijama, pri čemu je ukupni neto doprinos EU-a bio oko 4,2 milijarde EUR.
Europska investicijska banka olakšava modernizaciju otočne infrastrukture i potporu za osnovne usluge, energiju iz obnovljivih izvora, istraživanja i razvoj te visokotehnološke projekte. Od 2023. do 2025. pružala je potporu otocima kroz širok raspon savjetodavnih usluga, zajmova, jamstava i tehničke pomoći u iznosu od najmanje 7,3 milijarde EUR, među ostalim u okviru instrumenata kao što su InvestEU, EIF i JASPERS. Uz to, na otoke je usmjeren niz financijskih instrumenata koje sufinancira EU, koji promiču produktivna ulaganja, osnivanje poduzeća te zelenu i digitalnu tranziciju. 
Međutim, na razini međusektorske politike i dalje nije lako osigurati okolnosti koje bi otočanima doista omogućile da ostanu u mjestima koja nazivaju svojim domom. Predstojećom Strategijom o pravu na ostanak posvetit će se pažnja tim pitanjima za sva udaljena područja, uključujući otoke EU-a.
[bookmark: _Toc160896829][bookmark: _Toc223857986]2.1. Gospodarski razvoj, povezanost, konkurentnost i inovacije
Gospodarska konkurentnost
U skladu s Kompasom konkurentnosti EU ima važnu ulogu u podupiranju gospodarske i poduzetničke aktivnosti na otocima. U okviru kohezijske politike ulaže se u inovacijske centre, poslovne inkubatore, digitalizaciju i mjere izgradnje kapaciteta. Ta ulaganja doprinose diversifikaciji otočnih gospodarstava izvan tradicionalnih sektora i olakšavaju uvođenje novih tehnologija i održivih poslovnih modela. Tijekom preispitivanja kohezijske politike u sredini programskog razdoblja posvećena je posebna pažnja prioritetima EU-a u pogledu konkurentnosti, pri čemu je otocima dodijeljeno gotovo milijardu EUR za potporu strateškim tehnologijama u sektorima digitalnih, čistih i biotehnologija. Te su mjere u skladu s Planom za čistu industriju, koji promiče dekarbonizaciju, uključujući čistu energiju, i kružnost.
Gospodarska djelatnost povezana s poljoprivredom i ruralnim razvojem na otocima podupire se u okviru ZPP-a. Kroz strateške planove u okviru ZPP-a države članice mogu prilagoditi intervencije specifičnim okolnostima svojih otoka, uzimajući u obzir strukturu lokalnih poljoprivrednih gospodarstava, osjetljivost okoliša i potrebe svojih ruralnih zajednica. 
Sustav oznaka zemljopisnog podrijetla (OZP), u kojem se proizvod povezuje s njegovim područjem proizvodnje, može doprinijeti diversifikaciji gospodarskih djelatnosti i tako potpomoći održivi razvoj tog područja.
Otoci imaju znatan potencijal u plavom gospodarstvu kroz održivi rast, otvaranje radnih mjesta i inovacije. Plavo gospodarstvo detaljnije je obrađeno u Strategiji EU-a za otporne i prosperitetne obalne zajednice ugodne za život.
Nadalje, u skladu s Europskim programom za turizam 2030. Komisija podupire države članice i njihove otoke u jačanju otpornosti njihovih turističkih ekosustava kroz Tranzicijski put za turizam i tehničku pomoć, posebno u Grčkoj i Hrvatskoj. Na to će se nadovezati predstojeća Strategija EU-a za održivi turizam, kojom će se predvidjeti alati i smjernice za jačanje otočnih turističkih ekosustava te pomoći u rješavanju socijalnih, okolišnih i gospodarskih pitanja.
Povezanost
Povezanost je glavni problem otoka. Veći troškovi prijevoza, fragmentirana logistika prijevoza tereta i malobrojne intermodalne alternative ograničavaju njihov gospodarski razvoj i druge aspekte svakodnevnog života. EU pruža potporu kroz ulaganja iz kohezijske politike, Instrumenta za povezivanje Europe i programa Digitalna Europa u otočne luke, pomorski promet, digitalnu infrastrukturu, međupovezanost elektroenergetske mreže i usluge potpore, kao što su uredi za širokopojasne usluge. 
Nedavno donesena Strategija EU-a za luke, u kojoj se ističe potencijal malih i srednjih luka, promiče ulaganja u luke, uključujući mjere za poboljšanje sigurnosti, elektrifikacije i pristupa mrežama, savjetodavne usluge i alate za smanjenje rizika kako bi se poboljšalo financiranje i ulaganja relevantna za otoke[footnoteRef:10] te ciljane inicijative u području inovacija, čiste energije, sigurnosti i povezivosti.  [10:  Paket mjera za europske mreže COM(2025) 1005 od 10. prosinca 2025., uključujući zakonodavne prijedloge, i Smjernice za učinkovita i pravodobna priključenja na mrežu (C/2025/8473).] 

Okviri EU-a za državne potpore omogućuju državama članicama da otocima pruže prilagođenu potporu, imajući u vidu strukturno veće troškove s kojima se suočavaju. Revidiranom Odlukom o uslugama od općeg gospodarskog interesa (SGEI) pojednostavnjuju se pravila o državnim potporama koja se primjenjuju na luke, zračne luke i pomorske veze s otocima, čime se olakšava povezanost, i osigurava se da zračne veze s otocima ostanu obuhvaćene njezinim područjem primjene. U skladu s Uredbom o općem skupnom izuzeću (GBER) države članice mogu dodijeliti državnu potporu za otoke. To uključuje regionalne potpore na otocima koji su određeni na karti regionalnih potpora. Državne potpore mogu se dodijeliti i za usluge zračnog i trajektnog prijevoza za stanovnike udaljenih regija[footnoteRef:11], posebno otoka, među ostalim u situacijama dvostruke izoliranosti, te za luke i zračne luke, pri čemu je intenzitet potpore veći za zračne luke u udaljenim regijama, a posebno na otocima, što je ključno za njihovu povezanost i gospodarsku održivost. Tekuća preispitivanja relevantnih okvira za državne potpore pružit će priliku za razmatranje komentara, ovisno o slučaju, o potrebi za uzimanjem u obzir posebnosti otoka.  [11:  Za svrhe GBER-a „udaljene regije” znači najudaljenije regije, Malta, Cipar, Ceuta i Melilla, otoci koji su dio državnog područja države članice i rijetko naseljena područja.] 

Kako bi osigurale odgovarajuće usluge zračnog i pomorskog prijevoza, neke države članice uvode obveze pružanja javne usluge i plaćaju naknadu za pružanje tih usluga ako tržišna rješenja ne jamče kontinuitet, redovitost, cijenu ili minimalni kapacitet. Države članice također mogu pružiti socijalnu pomoć za zračni i pomorski prijevoz stanovnika otoka. Tim se instrumentima mogu podupirati cjelogodišnje usluge za otoke, čime se osigurava njihova integracija u transeuropsku prometnu mrežu (TEN-T).
Grčki mehanizam ekvivalenta prijevoza državni je program za kompenzaciju viših troškova prijevoza koje snose stanovnici i poduzeća na grčkim otocima. Zračne i trajektne linije koje nisu komercijalno održive, ali su ključne za povezivanje malih otoka jednih s drugima ili s kopnom subvencionirane su u okviru ugovora o obvezi pružanja javne usluge. Usporedno s time, u okviru inicijative GR-eco Islands provode se pilot-projekti u području energije iz obnovljivih izvora, električnog prijevoza i digitalne povezivosti.
Kako bi se osigurala povezanost određenih otoka, u Direktivi o sustavu trgovanja emisijama (ETS) i Uredbi o inicijativi „FuelEU Maritime”[footnoteRef:12] predviđeno je da države članice mogu zatražiti izuzeća za određene otoke[footnoteRef:13]. Uredba o infrastrukturi za alternativna goriva (AFIR) uključuje i izuzeća od minimalnih ciljeva za električnu energiju s kopna za otočne luke. Ta su izuzeća uvedena zato što je za neke otoke zbog posebnih okolnosti s kojima se suočavaju potrebna postupnija dekarbonizacija. Komisija tijekom 2026. provodi preispitivanje ETS-a EU-a i AFIR-a, nakon čega je planirano preispitivanje Uredbe o inicijativi „FuelEU Maritime”, pri čemu će se posebna pažnja posvetiti stanju na otocima.  [12:  U članku 2. stavku 3. Uredbe (EU) 2023/1805 Europskog parlamenta i Vijeća od 13. rujna 2023. o upotrebi obnovljivih i niskougljičnih goriva u pomorskom prometu i izmjeni Direktive 2009/16/EZ predviđeno je izuzeće za otoke s manje od 200 000 stanovnika.]  [13:  Člankom 12. stavkom 3.-d Direktive o ETS-u (Direktiva 2003/87/EZ, kako je izmijenjena Direktivom (EU) 2023/959) državama članicama omogućuje se da izuzmu brodarska društva od predaje emisijskih jedinica za emisije ispuštene do 31. prosinca 2030. za putovanja između luke otoka koja nema cestovnu ili željezničku vezu s kopnom i manje od 200 000 stanovnika sa stalnim boravištem i luke pod nadležnošću te iste države članice.] 

Kako je navedeno u Industrijskoj pomorskoj strategiji, Komisija planira mobilizirati oko 1 – 1,5 milijardi EUR ulaganja u sektor vodnog prometa do 2027., od čega će se trećina ostvariti 2026. – 2027., među ostalim za obnovu flote i modernizaciju brodova u svim fazama razvoja. Obnova i modernizacija flote posebno su važna ulaganja za povezanost otoka jer kašnjenja u zelenoj tranziciji usluga pomorske povezanosti mogu povećati troškove izoliranosti i oslabiti dostupnost prijevoza za udaljene otočne zajednice. Zato bi te dvije mjere trebalo provoditi u skladu s Planom ulaganja u održivi promet.
Inovacije
Regionalne inovacije na otocima podupiru se strategijama pametne specijalizacije (S3) u okviru kohezijske politike. Te strategije mogu pomoći da se otoci uklope u šire inovacijske ekosustave promicanjem lokalnih istraživanja, širenja tehnologije, poduzetništva i suradnje između poduzeća i istraživačkih centara.
Kao vodeći program EU-a za istraživanje i inovacije Obzor Europa pomaže inovacije na otocima, npr. u okviru misije EU-a „Obnova naših oceana i voda” i partnerstva za održivo plavo gospodarstvo (SBEP). U skladu s programom za istraživanje i inovacije SBEP-a i oslanjajući se na zajedničke značajke postojećih strateških istraživačkih i inovacijskih programa za morske bazene (Sredozemno, Crno, Baltičko i Sjeverno more) i Atlantski ocean, partnerstvo podupire transformaciju otoka prema klimatski neutralnom, održivom, produktivnom i konkurentnom gospodarstvu.
Na transnacionalnoj, međuregionalnoj i prekograničnoj razini u programima Interrega mobiliziraju se resursi i stručno znanje za zajedničke projekte koji uključuju otoke, što doprinosi istraživanjima i inovacijama te prihvaćanju inovativnih rješenja u ključnim sektorima kao što su plavo gospodarstvo, turizam i digitalizacija. Digitalizacija je posebno važna za otoke u kontekstu inicijative „Pametna sela”, koja podržava lokalne inovacijske ekosustave, digitalna rješenja (e-usluge, pametna mobilnost) i suradnju između otoka, sveučilišta, start-up poduzeća i socijalnih inovatora.

Sljedeći koraci
Kako bi dodatno pomogla otocima da iskoriste svoj gospodarski potencijal i poboljšaju povezanost, konkurentnost i inovacijski kapacitet, Komisija će:
· razmotriti komentare, ovisno o slučaju, koji se tiču posebnosti otoka EU-a, uključujući troškove izoliranosti, u kontekstu tekućih revizija Smjernica za zračni prijevoz iz 2014., Uredbe o općem skupnom izuzeću (GBER) i Smjernica za regionalne potpore te pružiti tehničku potporu (kao što je osposobljavanje ili praktična pomoć) za osmišljavanje i upotrebu instrumenata državne potpore za otoke,
razmotriti jačanje zaštitnih mjera za povezanost otoka u izvanrednim situacijama, među ostalim u okviru tržišnog natjecanja i obveza pružanja javne usluge,
ocijeniti izuzeća specifična za otoke u okviru predstojećih revizija Uredbe o infrastrukturi za alternativna goriva i Uredbe FuelEU Maritime; osigurati da se pri provedbi Plana ulaganja u održivi promet uzmu u obzir specifične potrebe otoka i razmotre posebni režimi,
uzeti u obzir moguće probleme koji utječu na konkurentnost, povezanost i troškove života na europskim otocima u okviru predstojećeg preispitivanja ETS-a i Uredbe FuelEU Maritime,
podupirati države članice i otoke u jačanju otpornosti i konkurentnosti njihovih turističkih ekosustava u okviru predstojeće Strategije EU-a za održivi turizam,
pokrenuti detaljnu analizu troškova izoliranosti i mjera najbolje prakse za njihovo ublažavanje, posebno u prometnom sektoru.
Komisija poziva države članice da:
pomognu otocima u rješavanju problema njihove povezanosti dodjelom dijela nacionalnih prihoda iz ETS-a EU-a kako bi se ubrzalo uvođenje prometnih rješenja s nultom stopom emisija i povezana ulaganja, među ostalim u pomorskom i zrakoplovnom sektoru,
u svojim nacionalnim prometnim planovima i nacionalnim strateškim planovima za digitalno desetljeće vode računa o problemima s kojima se suočavaju otoci, predvide dugoročnu viziju održive povezivosti i osiguraju namjenska financijska sredstva, među ostalim za niskougljične vrste prijevoza,
iskoriste mogućnosti koje nudi europski pomorski prostor za poboljšanje pristupa malim i srednjim otocima, uključujući povezanost među lukama sveobuhvatne mreže TEN-T unutar jedne države članice; u tom kontekstu, da u potpunosti iskoriste poziv na podnošenje prijedloga za vraćanje sredstava CEF-a za 2026. u okviru relevantnih prioriteta CEF-a kako bi se pružila potpora otocima, na primjer za projekte dekarbonizacije u lukama mreže TEN-T, uključujući opskrbu električnom energijom s kopna,
surađuju na razini otočja / morskog bazena radi postizanja ekonomije razmjera u pružanju javnih usluga kao što je promet da bi se smanjili troškovi te u provedbi velikih projekata (jezgrene mreže, među ostalim s podmorskim kabelima, satelitskim vezama, 5G povezivošću, uredima za širokopojasne usluge itd.),
iskoriste obveze pružanja javne usluge, kompenzacijske mehanizme i ciljane subvencije, prema potrebi, kako bi se osiguralo da se uz pomoć održivih usluga prijevoza ublaže ograničenja uzrokovana izoliranošću i očuva teritorijalna povezanost,
održavaju i šire pouzdane usluge trajektnog prijevoza tijekom cijele godine kako bi se osigurale dobre veze između otoka i kopna; podupiru elektrifikaciju luka, zračnih luka i cestovnog prometa na otocima te uvođenje infrastrukture za alternativna goriva za plovila,
promiču tehnološki neutralan pristup dekarbonizaciji usluga pomorske povezanosti otoka, uzimajući u obzir operativne zahtjeve, spremnost luka, kapacitet mreže, dostupnost energije i zrelost alternativnih goriva, te razviju namjenske i predvidljive okvire financiranja za potporu potrebnim ulaganjima.

[bookmark: _Toc1680305540][bookmark: _Toc223857987]2.2. Energetska sigurnost, zaštita okoliša, zelena tranzicija i otpornost na klimatske promjene
[bookmark: _Hlk224558109]Energetska sigurnost
Osiguravanje energetske sigurnosti, samodostatnosti i dekarbonizacije posebno je važno za otoke. S druge strane, otoci mogu biti dio rješenja i doprinijeti energetskoj sigurnosti. Iz kohezijske politike podupiru se ulaganja u energetsku učinkovitost, obnovljive izvore energije i pametne energetske sustave. Otoci s ograničenom elektroenergetskom povezanošću s kopnom također primaju ciljanu potporu, dok je preispitivanje kohezijske politike u sredini programskog razdoblja omogućilo državama članicama da dodatno povećaju ulaganja u interkonekcijske vodove i s tim povezanu infrastrukturu za prijenos, distribuciju i skladištenje električne energije te u zaštitu kritične energetske infrastrukture i uvođenje infrastrukture za punjenje baterija. Energetske zajednice kolektivna su rješenja u kojima građani imaju glavnu ulogu, a doprinose energetskoj neovisnosti i sigurnosti[footnoteRef:14]. Čist i održiv promet doprinosi i smanjenju emisija stakleničkih plinova i postizanju ciljeva dekarbonizacije. [14:  Kako bi se građanima dodatno pomoglo u pridruživanju energetskim zajednicama, peta mjera iz Energetskog paketa za građane (COM/2026/115 final) usmjerena je na poticanje vlastite proizvodnje energije i dijeljenja energije među građanima. Vidjeti i Preporuku Komisije (EU) 2026/1007 оd 30. travnja 2026. o potpori razvoju energetskih zajednica i maksimalnom iskorištavanju potencijala vlastite potrošnje, C/2026/2850.] 

Energetska tranzicija i energetska neovisnost mnogih otoka dodatno se podupiru kroz inicijativu „Čista energija za otoke EU-a”, u okviru koje se na temelju potražnje pruža tehnička pomoć te olakšava suradnja između Komisije, država članica i otoka u dekarbonizaciji otočnih energetskih sustava.
Zaštita okoliša i otpornost na klimatske promjene
Jedinstvenu i bogatu bioraznolikost otoka EU-a sve više ugrožavaju klimatske promjene, onečišćenje, neodrživ ribolov, poljoprivreda i turizam. Osim toga, otočne zajednice suočavaju se s akutnim problemima u gospodarenju vodama i otpadom. U okviru kohezijske politike ulaže se u održivo gospodarenje vodama i otpadom, uključujući osnovnu infrastrukturu, zaštitu i obnovu prirode i bioraznolikosti, te u kružno gospodarstvo. Države članice poboljšale su mjere za otpornost vodoopskrbe tijekom preispitivanja kohezijske politike u sredini programskog razdoblja.
Kako je opisano u Europskoj strategiji za otpornost vodoopskrbe, za neke je otoke posebno velik problem nestašica vode. Osiguravanje dovoljno slatke vode za piće i gospodarske aktivnosti sve je teže. Zato su potrebne inovacije i ulaganja u održivu desalinizaciju i općenito izgradnju gospodarstva koje pametno upravlja vodom u skladu s veličinom i ekosustavom otoka.
U okviru ZPP-a podupiru se održive poljoprivredne prakse i učinkovito upravljanje prirodnim resursima, primjerice kroz ekosheme i plaćanja za poljoprivredu, okoliš i klimu.
Nadalje, otoci imaju koristi od politika i inicijativa relevantnih za oceane koje podupiru dugoročnu održivost ribarstva i akvakulture. Tim se aspektima detaljno bavi Strategija EU-a za otporne i prosperitetne obalne zajednice ugodne za život.
Da bi se povećala otpornost na klimatske promjene na otocima EU-a, potrebno je poduzeti mjere prilagodbe. To se može poduprijeti sredstvima iz kohezijske politike, među ostalim za radove na zaštiti obale radi smanjenja erozije i poplava obalnih područja, ili za mjere za smanjenje učinaka suša. Kako bi se osigurala socijalno pravedna tranzicija prema klimatskoj neutralnosti, države članice mogu koristiti sredstva iz Socijalnog fonda za klimatsku politiku za potporu mjerama i ulaganjima za smanjenje emisija u sektoru cestovnog prometa i sektoru zgradarstva, čime se smanjuju troškovi za ranjiva kućanstva, mikropoduzeća i korisnike usluga prijevoza.
Predstojeća Strategija za istraživanje i inovacije u području oceana i voda bit će usmjerena na pristup „od izvora do mora” u borbi protiv onečišćenja, gubitka bioraznolikosti i hidroloških poremećaja. U okviru inicijative OceanEye poboljšat će se praćenje oceana i prikupljanje podataka o njima, što je od životne važnosti za otoke s obzirom na njihovu osjetljivost na promjene klime i oceana.

Sljedeći koraci
Kako bi dodatno pomogla otocima u uvođenju čiste energije, zelenoj tranziciji, zaštiti okoliša i povećanju otpornosti na klimatske promjene, Komisija će:
produljiti inicijativu „Čista energija za otoke EU-a” na razdoblje 2027. – 2030. financiranjem unutar aktualnog višegodišnjeg financijskog okvira; Zreli projekti koji su primili tehničku pomoć u okviru te inicijative mogu biti prihvatljivi u okviru kohezijske politike za potporu prelasku otoka na čistu energiju,
potpomoći redoviti dijalog među tijelima država članica odgovornima za energetsku tranziciju na otocima te promicati razmjenu i reproduciranje najbolje prakse i provjerenih rješenja,
uspostaviti platformu otočnih mrežnih operatora za razmjenu iskustava i izgradnju kapaciteta u razvoju mreža otpornih na buduće promjene za elektroenergetske sustave u kojima je sva energija iz obnovljivih izvora,
surađivati s državama članicama i dionicima na uspostavi dodatnih mjera za zaštitu i održivost osjetljivih morskih ekosustava kako bi se postiglo dobro stanje okoliša njihovih morskih voda, a posebno žarišta morske bioraznolikosti, kao što su područja mreže Natura 2000 i druga zaštićena morska područja,
podupirati razvoj najbolje prakse i smjernica na temu odnosa luka i gradova te „ozelenjivanja” luka u okviru misija EU-a „Klimatski neutralni i pametni gradovi” i „Obnova naših oceana i voda” te Europskog pakta o oceanima.
Komisija poziva države članice da:
· razmotre mogućnost integriranog planiranja za kopno i more kako bi se zatvorio krug korištenja resursa koji povezuje otpad, vodu, energiju, poljoprivredu, ribarstvo i turizam,
· vode računa o posebnostima otoka i integriraju planove za energetsku tranziciju otoka u nacionalne strategije: šire i moderniziraju mreže, osmisle konkretne okvire za skladištenje energije ako ih nemaju, i ponovno razmotre zahtjeve za priključivanje za projekte u području energije iz obnovljivih izvora primjenjujući relevantni pravni okvir,
· ubrzaju uvođenje obnovljivih izvora energije i energetskih zajednica, uključe načela kružnog gospodarstva u sustave vode, otpada i resursa te razmotre mogućnost reforme programa naknada za proizvodnju energije za otoke (mehanizmi solidarnosti ili nadoknade troškova) kako bi poticale troškovno učinkovit prelazak na čistu energiju i napuštanje fosilnih goriva; podupiru ulaganja za uvođenje čistih ili energetski učinkovitih rješenja u situacijama kad nema povezanosti s mrežom,
· iskorištavaju sredstva iz Socijalnog fonda za klimatsku politiku kako bi se, uz javno savjetovanje i suradnju s dionicima, pri rješavanju energetskih i prometnih problema u socijalnim planovima za klimatsku politiku uzele u obzir geografske posebnosti i problemi otoka,
· razmotre uključivanje posebnih mjera za zaštitu i obnovu jedinstvene bioraznolikosti otoka u svoje nacionalne planove obnove (za koje je podnošenje predviđeno do rujna 2026.) jer o morskim staništima ovisi održivo ribarstvo, a važna su i za zaštitu od klimatskih nepogoda kao što su podizanje razine mora, oluje, poplave i erozija obale i za smanjivanje posljedica takvih pojava,
daju prednost ulaganjima u vodnu infrastrukturu kako bi se poboljšale usluge vodoopskrbe i infrastruktura za distribuciju, posebno u udaljenim i slabo pokrivenim otočnim područjima; posvete više pažnje mjerama za uštedu vode, što obuhvaća veću učinkovitost i smanjenje gubitaka vode, skladištenje vode, opskrbne sustave i štedljiviju upotrebu vode, a ujedno i obnovu prirodnog zadržavanja vode i povećanje ponovne upotrebe vode; slijede pristup „od izvora do mora”, u kojem se vodi računa o vezi obalnih i morskih voda s upravljanjem slatkim vodama i s tim povezanim prostornim planiranjem.

2.3. Zajednice, demografija i kvaliteta života
Socijalna kohezija ključna je za dobrobit i otpornost otočnih zajednica. Tekuća ulaganja u ljude i socijalnu infrastrukturu u okviru kohezijske politike poboljšavaju pristup osnovnim uslugama i osiguravaju jednake mogućnosti. Ulaganja u okviru kohezijske politike moguće je prilagoditi specifičnim potrebama otoka, od javnih usluga i privatnih aktivnosti preko obrazovanja i vještina, prometa i digitalne povezivosti do zdravstvene zaštite. Usmjeravanjem na usluge kao što su skrb o djeci i podrška roditeljima kohezijska politika stvara uključiva okruženja koja jačaju socijalnu zaštitu i pospješuju integraciju.
Demografske promjene predstavljaju znatan izazov za otoke jer utječu na broj stanovnika, dobnu strukturu i pristup osnovnim uslugama. Ulaganjima u radna mjesta, usluge, infrastrukturu i povećanje privlačnosti mjesta kohezijska politika pomaže otocima koji se suočavaju s padom broja stanovnika, starenjem stanovništva i „odljevom mozgova”. Komisijin Paket instrumenata za demografiju  sadrži alate za države članice i upućuje na ključne investicijske instrumente EU-a.
Ruralne zajednice, među ostalim na otocima, podupiru se „Dugoročnom vizijom za ruralna područja EU-a”, kojom se uspostavlja strateški okvir kako bi postale vitalnije, povezane, otporne i prosperitetne. Integrirane strategije i pristup odozdo prema gore, kao što su integrirana teritorijalna ulaganja (ITU) i lokalni razvoj pod vodstvom zajednice, omogućuju državama članicama da odgovore na potrebe zajednice prilagođenim lokaliziranim intervencijama. Suradnički lokalni alati za razvoj, kao što su LEADER, CLLD-i i drugi oblici suradnje kao što su pametna sela i lokalne akcijske skupine u ribarstvu također su djelotvorni instrumenti za suradnju s otočnim zajednicama, zadovoljavanje njihovih potreba i rješavanje lokalnih problema.
Projekt Achill Experience ima za cilj očuvanje kohezije zajednice, kulturne baštine i gospodarske vitalnosti na otoku Achill u Irskoj. Financira se iz okvira CAP-LEADER/CLLD, a podupire lokalne inicijative u području obrazovanja, promicanja baštine i održivog turizma, koje osiguravaju zapošljavanje tijekom cijele godine i mogućnosti za angažman mladih. Kroz integraciju lokalne morske ekologije, otočnih tradicija i aktivnosti pod vodstvom zajednice projekt jača društvene veze, čuva kulturni identitet i potiče stanovnike da doprinesu održivom razvoju i dugoročnoj demografskoj otpornosti.
Stambeni problemi na mnogim otocima još su složeniji zbog ograničenog prostora, demografskih promjena, sve većeg priljeva turista, kratkoročnog iznajmljivanja smještaja, objekata poput kuća za odmor, praznih stambenih objekata i investicijske potražnje ili drugih oblika korištenja stambenih objekata koji nisu njihova primarna namjena. Kako bi pomogla u rješavanju tih pitanja, Komisija je donijela Europski plan za priuštivo stanovanje, u kojem je utvrdila deset ključnih područja u kojima EU može dodati vrijednost i poduprijeti države članice, npr. u vezi s obnovom i prilagodljivom ponovnom uporabom napuštenih zgrada te povećanjem ponude cjenovno pristupačnog i socijalnog stanovanja, među ostalim mobilizacijom ulaganja u stambene objekte. Veća dostupnost priuštivog stambenog prostora pomaže u zadržavanju mladih stručnjaka i kvalificiranih radnika, među ostalim u javnim službama i zdravstvu, te pomaže lokalnim zajednicama i smanjuje opasnost od depopulacije otoka.
Kohezijska politika u znatnoj mjeri doprinosi rješavanju stambenih potreba, a njezino preispitivanje u sredini programskog razdoblja oslobodilo je dodatna sredstva za priuštivo stanovanje.
Promicanje jedinstvene kulturne baštine otoka pridonosi i održivom turizmu i očuvanju lokalnih tradicija. Na razini EU-a iz programa kao što je Kreativna Europa podupiru se i inicijative za očuvanje otočne baštine, od obnove povijesnih ribarskih sela do digitalizacije nematerijalnih kulturnih vrijednosti kao što su tradicionalna glazba ili brodogradnja. Iz kohezijske politike potpomaže se socijalna uključenost i regionalna raznolikost otoka podupiranjem aktivnosti koje uključuju očuvanje baštine, kulturnu infrastrukturu i usluge te prekograničnu kulturnu suradnju.
Nadalje, u okviru Novog europskog Bauhausa podupiru se participativne i lokalizirane transformacije koje su posebno relevantne za otoke, pri čemu se kombinira održivost, estetika i uključivost kako bi se oblikovali životni prostori i stilovi.

Sljedeći koraci
Kako bi dodatno poboljšala socijalnu koheziju, demografiju i kvalitetu života na otocima, Komisija će:
· povećati potporu za održivu mobilnost mladih u svrhu učenja i podržati europsku kulturnu baštinu kroz inicijativu DiscoverEU (u okviru programa Erasmus+), u koju će posebno nastojati uključiti otoke, i dodatne mjere potpore (npr. komplementarna prometna rješenja),
· smanjiti administrativno opterećenje kako bi se povećala ponuda priuštivog i održivog stambenog prostora ondje gdje je najpotrebniji; u tu će svrhu 2027. predstaviti Paket za pojednostavnjenje stanovanja,
· pomoći javnim tijelima predstojećim Aktom o priuštivom stanovanju kako bi se utvrdila područja u kojima stambena ponuda ne odgovara potrebama i omogućila im da, uz potpuno poštovanje supsidijarnosti, zaštite i promiču priuštivost stanovanja u tim područjima.
Komisija poziva države članice da:
aktivno promiču i olakšavaju sudjelovanje mladih u programima EU-a za poticanje mobilnosti, obrazovanja, kulture i jačanja kapaciteta, kao što su DiscoverEU i Europske snage solidarnosti, s posebnim fokusom na održivom razvoju u otočnim regijama; informiraju mlade o alatima i mogućnostima za kulturnu i održivu mobilnost u svrhu učenja na otocima. Među njima su ruta Novog europskog Bauhausa i Udruga Europske iskaznice za mlade, koje promiču pristup kulturnim uslugama na otocima i potiču međukulturni dijalog,
povećaju ponudu i priuštivost stambenih nekretnina te prošire ponudu socijalnog, održivog i priuštivog stambenog prostora, među ostalim financiranjem u okviru kohezijske politike, javno-privatnih partnerstava, ciljanim nacionalnim programima financiranja i dugoročnim strukturnim reformama te razmotre ciljane mjere za otoke koje proizlaze iz Akta EU-a o priuštivom stanovanju kako bi se smanjio problem nedostatka stambenog prostora,
pojednostavne sustave planiranja i izdavanja dozvola na otocima, pojačaju njihove administrativne kapacitete i iskoriste fleksibilnost javne nabave za promicanje učinkovite gradnje stambenih nekretnina, npr. planiranje dodatnih građevinskih zona, provedba zahtjeva za priuštivost, iskorištavanje općinskog zemljišta i povećanje ponude smještaja s dvojnom namjenom za studente i sezonske radnike.

2.4. Sigurnost i pripravnost na krizu
Zbog svojeg geografskog položaja otoci na cijelom području EU-a imaju znatnu stratešku vrijednost. Nedavna geopolitička kretanja dodatno su istaknula njihovu važnost i potrebu za dodatnim ulaganjima. Otoci imaju posebno važnu ulogu za sigurnost, obranu, spremnost, otpornost kritične infrastrukture, sigurnu povezanost i djelotvoran nadzor granica u nestabilnom geopolitičkom i sigurnosnom kontekstu.
S obzirom na aktualne geopolitičke izazove, a posebno rusku agresiju na Ukrajinu, koja dovodi u pitanje opću sigurnosnu strukturu EU-a, regija Baltičkog mora strateško je i ključno područje za sigurnost i obranu. Zajedno s regijom Sredozemnog mora važan je dio zajedničke obrambene strukture i ima ključnu ulogu kao pomorski, energetski i infrastrukturni koridor.
U okviru preispitivanja kohezijske politike u sredini programskog razdoblja mobilizirana su ciljana sredstva za obrambene kapacitete i sigurnost, pri čemu niz država članica planira ulaganja za poboljšanje civilne spremnosti i industrijskih kapaciteta te razvoj otporne infrastrukture, uključujući morske puteve, veze s otocima i zaleđem luka i zračnih luka mreže TEN-T u svrhu vojne pokretljivosti.
U Bijeloj knjizi o europskoj obrambenoj spremnosti i Planu ReArm Europe – Spremnost 2030. zacrtan je opći okvir politike, dok su Strategija za Uniju pripravnosti i Strategija unutarnje sigurnosti posebno važne za otoke jer se fokusiraju na kritičnu fizičku i digitalnu infrastrukturu za povezivost, čija se zaštita dalje razrađuje u okviru za otpornost kritičnih subjekata i Direktivi o mrežnim i informacijskim sustavima 2. Sigurnost pomorskog prostora posebno je važna za otoke, a provedba Strategije pomorske sigurnosti EU-a ključna je za uklanjanje svih vrsta prijetnji i problema za pomorsku sigurnost koji mogu izravno utjecati na otoke i njihovo stanovništvo.
Kako bi riješila problem oštećivanja infrastrukture podmorskih podatkovnih kabela Komisija je pokrenula procjenu rizika EU-a, donijela Paket instrumenata za sigurnost kabela i utvrdila prioritetna područja za financiranje kabelskih projekata od europskog interesa (KPEI). To je dopunjeno financiranjem iz Programa rada u digitalnom sektoru Instrumenta za povezivanje Europe za ulaganja u podmorske kabele. Otoci se posebno razmatraju, na primjer, u posebnom podscenariju rizika, isto kao i područja KPEI-ja koji su povezani s otocima EU-a. U područjima u kojima je nedostatna zemaljska infrastruktura satelitski programi EU-a Galileo i EGNOS otocima osiguravaju visokopreciznu navigaciju, hitna i rana upozorenja te podršku u operacijama traganja i spašavanja. GOVSATCOM i IRIS² omogućavaju sigurnu i otpornu povezivost udaljenih i komunikacijski problematičnih morskih otoka i regija za svrhe plovidbe, upravljanja krizama, civilne zaštite i redundantne opće povezivosti te ispitivanja potencijala otoka EU-a za diversifikaciju kapaciteta EU-a za pristup svemiru kako bi se podržala samodostatnost EU-a u tom području.
Otoci EU-a u sredozemnom morskom bazenu suočavaju se s migracijskim pritiscima jer su najbliže ulazne točke u EU. Zbog toga je potrebna veća uključenost regionalnih i lokalnih vlasti u oblikovanje politika i dodjelu financijskih sredstava. Europska strategija upravljanja azilom i migracijama i Pakt o migracijama i azilu pružaju sveobuhvatan okvir, pri čemu se dubinske provjere, postupci na granici, prihvat i procjene ranjivosti uglavnom provode na otočnim područjima. Frontex, Europol i Agencija Europske unije za azil pružaju operativnu potporu na terenu, dok Fond za azil, migracije i integraciju i mehanizmi solidarnosti EU-a pomažu u pravednijoj raspodjeli odgovornosti među državama članicama, među ostalim kroz programe premještanja i operacije za transfer migranata s otoka na kontinentalna područja država članica.
Strategija EU-a za Uniju pripravnosti također pomaže u poboljšavanju pripravnosti na katastrofe i upravljanja rizicima te promiče uvođenje sustava ranog upozoravanja, pripravnost zajednice i prekograničnu suradnju. Programi Interrega olakšavaju prekograničnu suradnju među državama članicama EU-a te sa zemljama južnog Sredozemlja u području prevencije rizika i održivog razvoja.
Nadalje, Mehanizam Unije za civilnu zaštitu pruža okvir i alate za sprečavanje katastrofa, pripravnost i reakciju kad se one dogode. Europska udružena sredstva za civilnu zaštitu mogla bi se dodatno pojačati imajući u vidu specifične potrebe i osjetljivost otoka, dok rescEU i dalje osigurava stratešku pričuvu u smislu kapaciteta za odgovor na katastrofe.
Na to se nadovezuje regionalna suradnja u okviru zajedničkog mediteranskog prostora, posebno putem Pakta za Mediteran, kojim se promiču koordinirane mjere za rješavanje zajedničkih problema u području sigurnosti i pripravnosti, što među ostalim obuhvaća borbu protiv krijumčarenja, upravljanje granicama i migracijama, civilnu zaštitu, pravosudnu suradnju i suradnju u području izvršavanja zakonodavstva te zaštitu i zakonite migracijske putove.

Sljedeći koraci
Kako bi dodatno poboljšala sigurnost i pripravnost otoka na krize, Komisija će:
promicati, u koordinaciji s državama članicama i relevantnim agencijama EU-a, primjenu Strategije EU-a za luke i najbolje prakse u području sigurnosti Europskog saveza luka te smjernica o sigurnosnoj zaštiti luka, posebno u otočnim lukama,
u bliskoj suradnji s državama članicama utvrditi ciljana kratkoročna ulaganja koja države članice trebaju prioritetno provesti duž koridora za vojnu pokretljivost EU-a, uključujući otoke,
poticati partnerstva u okviru programa Interreg kako bi se nadovezalo na suradnju s partnerskim zemljama iz južnog susjedstva u područjima kao što su reakcija na šumske požare, civilna zaštita i upravljanje rizicima od katastrofa te olakšati širenje takve suradnje i korisnih praksi u cilju povećanja otpornosti i pripravnosti otoka.
Komisija poziva države članice da:
osiguraju potpuno prenošenje Direktive o otpornosti kritičnih subjekata i Direktive o mrežnim i informacijskim sustavima 2 (NIS2) s posebnim odredbama za otoke, poboljšaju nacionalne okvire za zaštitu kritične infrastrukture na otočnim područjima, među ostalim određivanjem otočnih luka kao kritičnih subjekata u skladu sa Strategijom EU-a za luke,
osiguraju da se specifične sigurnosne potrebe otoka sustavno uzimaju u obzir u nacionalnim sigurnosnim i migracijskim strategijama i operativnim planovima, na temelju redovitog ažuriranja procjena stanja i rizika specifičnih za otoke, a ako je to moguće i s obzirom na dostupne resurse i kapacitete uz potporu Europola i Europske multidisciplinarne platforme za borbu protiv kaznenih djela (EMPACT); prema potrebi u otočnim lukama i zračnim lukama osiguraju odgovarajuću prisutnost tijela kaznenog progona, razmjenu obavještajnih podataka te institucionalnu i financijsku potporu, a države članice potiče se da, ako je moguće, nastave identificirati slabe točke i pružati informacije za ciljane sigurnosne mjere na lokalnoj razini,
poboljšaju koordinaciju i suradnju između susjednih država članica i regija i uspostave zajedničke planove pripravnosti i kapacitete za odgovor uz potporu dostupnih mogućnosti financiranja; države članice pritom se potiče na promicanje dobre informiranosti o rizicima među otočnim zajednicama na lokalnoj razini kako bi se stanovnicima omogućilo da pravilno reagiraju u hitnim slučajevima,
promiču sustave praćenja za preventivno održavanje kritične infrastrukture, kao što su otočne luke, male općinske ili regionalne zračne luke, kako bi lokalna i nacionalna tijela bila bolje obaviještena o njihovu stanju.  

2.5. Okviri upravljanja za otoke
Pokazalo se da integracija pristupa prilagođenog otocima u nacionalne strukture planiranja i upravljanja znatno doprinosi održivom razvoju i otpornosti otočnih područja. Istraživanja OECD-a pokazala su kako „prilagođavanje potrebama otoka” u oblikovanju politika i okvirima za praćenje pomaže u procjeni teritorijalnih učinaka[footnoteRef:15]. [15:  Island Economies: Building resilient, innovative and connected island regions. Improving the quality of multi-level governance and strengthening the resilience of island economies of Croatia, Greece, and Sweden (Otočna gospodarstva: planiranje otpornih, inovativnih i povezanih otočnih regija. Poboljšavanje kvalitete višerazinskog upravljanja i jačanje vitalnosti otočnih gospodarstava u Hrvatskoj, Grčkoj i Švedskoj), 27. studenog 2025.] 

To može uključivati službeno priznavanje posebnog statusa otoka u ustavnim okvirima i razvoj namjenskih okvira politike ili namjenskih strategija za otoke. Države članice s otocima mogle bi razmotriti razvoj takvih pristupa u skladu s načelima dobrog upravljanja[footnoteRef:16] na temelju procesa koji uključuje više dionika, kao što su lokalna tijela, civilno društvo i drugi relevantni akteri, uz potpuno poštovanje pravnih i institucionalnih okvira. [16:  Europski kodeks ponašanja za partnerstvo.] 

Politiku razvoja otoka u Hrvatskoj na nacionalnoj razini koordinira Ministarstvo regionalnoga razvoja i fondova Europske unije, a temelji se na Zakonu o otocima, kojim se uspostavlja okvir višerazinskog upravljanja koji uključuje županije i obalno-otočne jedinice područne (regionalne) samouprave. Na razini županija plan razvoja otoka integriran je u županijski plan razvoja i obuhvaća sve otoke na području svake županije.
U okviru kohezijske politike EU-a Hrvatska je razradila taj pristup uvođenjem teritorijalnog instrumenta za razvoj otoka koji se temelji na strukturiranijem modelu upravljanja odozdo prema gore.
Komisija pri pripremi novih inicijativa i evaluaciji postojećih primjenjuje integrirani pristup za bolju regulativu. U tom okviru i u skladu s komunikacijom „Jednostavnija, jasnija i bolje provedena pravila EU-a” Komisija ovisno o prirodi inicijativa i njihovim očekivanim učincima utvrđuje kakvi su dokazi i analize potrebni. To uključuje analizu različitih učinaka po regijama, prema potrebi. Analiza teritorijalnih učinaka može pomoći u utvrđivanju lokaliziranih rizika, distribucijskih učinaka i mogućih mjera ublažavanja kad god su znatni učinci neravnomjerno raspoređeni među različitim vrstama regija, kao što su otoci.
Pri planiranju i izvršavanju fondova EU-a u okviru podijeljenog upravljanja, u skladu s Europskim kodeksom ponašanja za partnerstvo, relevantni partneri trebali bi biti uključeni ne samo u pripremu tih mjera nego i u njihovu provedbu. S obzirom na specifične otočne probleme lokalni i regionalni akteri trebali bi imati mogućnost sudjelovanja u odlučivanju kako bi se osiguralo da se njihove potrebe uzmu u obzir i kako bi se u skladu s time razvio koordinirani nacionalni pristup.

Sljedeći koraci
Kako bi dodatno podržala izgradnju kapaciteta i upravljanje otocima, Komisija će:
promicati vidljivost i upotrebu postojećih podataka o gospodarskim i socijalnim uvjetima, kao i proizvodnju detaljnijih podataka, uključujući pokazatelje pristupačnosti na razini NUTS 3 i niže na otocima, kako bi se bolje razumjela situacija i u skladu s time oblikovale politike[footnoteRef:17],  [17:  Ne dovodeći u pitanje ograničenja informacija i zaštitu podataka na temelju prava EU-a i nacionalnog prava, kao i relevantnih sporazuma o povjerljivosti.] 

podupirati države članice u prilagodbi i provedbi reformi i ulaganja s obzirom na potrebe otoka u planovima za nacionalna i regionalna partnerstva,
u okviru svojeg pristupa „bolja regulativa” Komisija će u ranoj fazi nastojati utvrditi može li predstojeća inicijativa imati znatne i različite učinke na otoke te će takve učinke razmotriti na integriran način u okviru svojeg postupka procjene učinka,
u okviru Instrumenta za tehničku potporu pružati tehničku potporu za razvoj, provedbu i ažuriranje strategija rasta i prostornih planova za otoke,
pružati potporu za izgradnju kapaciteta regionalnih i lokalnih tijela putem razmjena u okviru TAIEX-REGIO Peer2Peer i olakšavati učinkovitu provedbu kohezijske politike, kao i ciljanu potporu otočnim gradskim tijelima u okviru Europske urbane inicijative,
svake dvije godine organizirati događanja na kojima će se okupiti institucije EU-a, otočne vlasti, dionici i predstavnici civilnog društva kako bi se olakšao dijalog, uzajamno učenje i razmjena iskustava o razvoju otoka,
osigurati održavanje redovitog tehničkog dijaloga s institucijama EU-a, otočnim vlastima, dionicima i drugim relevantnim tijelima kako bi se razmotrile politike važne za otoke (među ostalim u vezi s državnim potporama), doprinijelo pojednostavnjenju i smanjenju administrativnog opterećenja te poduprla razmjena dobre prakse,
surađivati s Grupom EIB-a i drugim međunarodnim i nacionalnim financijskim institucijama kako bi se olakšao pristup financiranju i poticao održivi razvoj otoka; ciljana kreditna potpora uz pomoć institucija sudionica može se dodjeljivati po povoljnijim uvjetima, na primjer u kombinaciji s financijskim instrumentima kohezijske politike.
Komisija poziva države članice da:
u svoje buduće planove za nacionalna i regionalna partnerstva uključe ciljane mjere za rješavanje problema važnih za razvoj otoka, uključujući potporu izgradnji kapaciteta; dodijele dostatna sredstva za zadovoljavanje specifičnih potreba i rješavanje problema otoka, uključujući one koji proizlaze iz izoliranosti, odnosno utječu na područja kao što su povezanost, usluge i infrastruktura te da iskoriste mogućnosti u okviru budućeg Instrumenta za povezivanje Europe i Europskog fonda za konkurentnost,
osmisle mjere za zadovoljavanje potreba otočnih područja primjenom fleksibilnih mogućnosti iz postojećeg okvira za državne potpore (npr. Uredba o općem skupnom izuzeću, Smjernice za regionalne potpore, pravila o državnim potporama u poljoprivredi (ABER) ili Uredba o skupnom izuzeću za ribarstvo (FIBER)),
prošire prikupljanje i izvješćivanje o usklađenim statističkim podacima EU-a na razini jedinica lokalne samouprave kako bi se poboljšala procjena gospodarskih i socijalnih uvjeta na otocima,
razmotre korištenje priručnika za pripremu planova za izgradnju administrativnih kapaciteta i kapaciteta korisnika, kao i ishod pilot-projekta o privlačenju, razvoju i zadržavanju ključnih vještina[footnoteRef:18], [18:  Praktični priručnik za pripremu planova za izgradnju administrativnih kapaciteta, Instrument za samoprocjenu pri izgradnji administrativnih kapaciteta i Priručnik za upravljačka tijela o izgradnji kapaciteta korisnika u okviru kohezijske politike EU-a.] 

razmotre mogućnost korištenja tehničke savjetodavne potpore EIB-a (npr. JASPERS i Savjetodavni centar InvestEU) za pripremu projekata i strategija za rješavanje pitanja povezanih s otocima ili zajmova za njihovu provedbu,
promiču alate za integrirana teritorijalna ulaganja u otočna područja kao „funkcionalna” područja kako bi se promicale integrirane strategije za otoke i olakšala koordinacija.
[bookmark: _Toc1129874127][bookmark: _Toc223857991]
Zaključci 
Otoci EU-a ključni su za gospodarsku, socijalnu i teritorijalnu koheziju Unije te njezinu okolišnu, prirodnu i kulturnu raznolikost i baštinu, a doprinose i njezinoj konkurentnosti, sigurnosti i otpornosti.
U Strategiji EU-a za otoke ističe se njihova važnost u svim politikama i instrumentima EU-a i pruža strukturirani okvir za jačanje njihovih kapaciteta, povećanje njihove uloge unutar EU-a, poboljšanje životnih uvjeta lokalnih zajednica i smanjivanje troškova izoliranosti, što sve doprinosi ujednačavanju uvjeta za sudjelovanje na jedinstvenom tržištu i pravednu tranziciju. Ova strategija također ima za cilj stvoriti sinergije i komplementarnosti s drugim strategijama EU-a, kao što su Strategija za otporne i prosperitetne obalne zajednice ugodne za život, Plan za gradove i buduće strategije za najudaljenije regije, pravo na ostanak i održivi turizam.
Za uspješnu provedbu ove strategije potreban je koordinirani pristup svih relevantnih dionika, uključujući institucije EU-a, države članice, regionalna i lokalna tijela, socijalne partnere i civilno društvo.
Sljedeći višegodišnji financijski okvir, a posebno planovi za nacionalna i regionalna partnerstva, pružaju priliku za lokalizirana ulaganja koja odgovaraju potrebama otoka i njihovim mogućnostima.
Zadovoljavanjem specifičnih razvojnih potreba otoka i potpunim iskorištavanjem mogućnosti koje se nude u okviru paketa instrumenata EU-a i vlastitih resursa otoka može se osigurati održiv i dugoročan razvoj tih područja u korist lokalnih zajednica, ali i cijele Europske unije.

